b'\n_START_ARTICLE_\nFari\xc4\x8deva kapela, Vidonci\n_START_SECTION_\nZgodovina\n_START_PARAGRAPH_\nTakratni gospodar Jo\xc5\xbeef Fari\xc4\x8d se je 31. januarja 1894 poro\xc4\x8dil s Klaro Kular. Pri hi\xc5\xa1i je bila rev\xc5\xa1\xc4\x8dina. Kot mlad gospodar je bil Jo\xc5\xbeef obenem zidar, tako da je tudi v letih krize dobil delo in s tem zaslu\xc5\xbeek. Z \xc5\xbeeno sta za\xc4\x8dela \xc5\xa1iriti posestvo, ko sta kupovala\xc2\xa0\xc2\xbbgrunt\xc2\xab._NEWLINE_Kot zahvala za bo\xc5\xbeji blagoslov, ki je spremljal dru\xc5\xbeino, se je v srcu obeh zakoncev porodila zamisel, naj ob hi\xc5\xa1i stoji kapela, ki bo posve\xc4\x8dena Srcu Jezusovemu. Ta \xc5\xbeelja se jima je izpolnila, ko sta bila \xc5\xbee ostarela, saj je bil gospodar Jo\xc5\xbeef star \xc5\xbee 66 let, njegova \xc5\xbeena Klara pa 58 let._NEWLINE_Da se je njuna zamisel lahko uresni\xc4\x8dila, je veliko pripomogel sin Kalman, ki je naredil marsikatero pot s kolesom, celo v Maribor na \xc5\xa1kofijo, ko je sku\xc5\xa1al dobiti civilno in cerkveno dovoljenje za gradnjo nove kapele pri doma\xc4\x8diji. V \xc4\x8dasu dobrih petih mesecev je bila kapela postavljena in izdano tudi dovoljenje za blagoslovitev.\n_START_SECTION_\nKapela danes\n_START_PARAGRAPH_\nV njej je tudi zvon, ki vabi vsak dan k molitvi angelovega \xc4\x8da\xc5\xa1\xc4\x8denja ter spremlja pokojnika na zadnji poti._NEWLINE_Okoli praznika Srca Jezusovega je pri tej kapeli tudi sv. ma\xc5\xa1a (pro\xc5\xa1\xc4\x8denje). Leta 2003 je bila znotraj in zunaj ponovno obnovljena.'